CELEX: 62017TN0582
Language: mt
Date: 2017-11-06 00:00:00
Title: Kawża T-582/17: Rikors ippreżentat fit-22 ta’ Awwissu 2017 – Bashab et vs Il-Kunsill

6.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 374/41
            
         Rikors ippreżentat fit-22 ta’ Awwissu 2017 – Bashab et vs Il-Kunsill
   (Kawża T-582/17)
   (2017/C 374/62)
   Lingwa tal-kawża: il-Franċiż
   
      Partijiet
   
   
      Rikorrenti: Évariste Boshab (Kinshasa, ir-Repubblika Demokratika tal-Kongo) u 7 rikorrenti oħra (rappreżentanti: P. Chansay-Wilmotte, A. Kalambay Ndaya u P. Okito Omole, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tiddikjara l-invalidità tal-miżuri restrittivi inkwistjoni, jiġifieri,
               
                           —
                        
                        
                           ir-Regolament ta’ Implimentazzjoni tal-Kunsill (UE) 2017/904, tad-29 ta’ Mejju 2017, li jimplimenta l-Artikolu 9(2) tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li, skont il-Kunsill, aġixxew bi ksur għall-embargo tal-armi fir-rigward tar-Repubblika Demokratika tal-Kongo;
                        
                     
                           —
                        
                        
                           id-Deċiżjoni ta’ Implimentazzjoni tal-Kunsill (PESK) 2017/905, tad-29 ta’ Mejju 2017, li timplimenta d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo;
                        
                     
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw, essenzjalment, motiv uniku, ibbażat fuq il-fatt li l-atti kkontestati huma motivati b’mod vag u sinjifikattivament ivvizzjati bi żbalji manifesti ta’ evalwazzjoni. Skont ir-rikorrenti, il-miżuri restrittivi adottati mill-Kunsill fil-konfront tagħhom huma infondati kemm fil-fatt u anki fid-dritt. Barra minn hekk, il-Kunsill wettaq diversi irregolaritajiet li kull waħda minnhom hija ta’ natura li tkun ta’ bażi għall-annullament tal-atti kkontestati.